Svetová Banka	1818H Street N.W.                      (202)477-1234
MEDZINÁRODNÁ BANKA PRE OBNOVU A ROZVOJ	Washington, D.C. 20433 USA	
	Adresa pre kábelogramy: INTBAFRAD
ZDRUŽENIE PRE MEDZINÁRODNÝ ROZVOJ	Adresa pre kábelogramy: INDEVAS
	
27. februára 2002
Jeho Excelencia, 
Ivan Mikloš
podpredseda vlády
Ministerstvo financií
Ul. Štefanovičova 5
810 05 Bratislava
P. O. Box 82
Slovenská republika
Vec: Grant pre právnu a regulačnú reformu v oblasti infraštruktúry
Grant IDF č. 051867
Vaša Excelencia:
Píšem Vám v mene Medzinárodnej banky pre obnovu a rozvoj (Banka), aby som vyjadril súhlas Banky poskytnúť Slovenskej republike (príjemca) grant v sume nepresahujúcej tristosedemdesiatjeden tisíc amerických dolárov (371 000,- USD) (grant).
Tento grant sa poskytuje na základe žiadosti príjemcu o finančnú pomoc a na účely a za podmienok stanovených v prílohe k tejto dohode vo forme listu. Potvrdením ďalej uvedeného súhlasu príjemca prehlasuje, že je oprávnený uzavrieť dohodu o grante a čerpať tento grant na uvedené účely a za uvedených podmienok.
Prosím potvrďte Váš súhlas s horeuvedeným v mene príjemcu svojím podpisom, uveďte dátum a vráťte nám jednu kópiu tejto dohody. Po doručení podpísanej kópie tejto dohody Banke, nadobudne táto dohoda účinnosť odo dňa podpisu z Vašej strany.
 S úctou, 
MEDZINÁRODNÁ BANKA PRE OBNOVU A ROZVOJ

_________________(podpis v.r.)___________________
Roger W. Grawe
Riaditeľ pre oblasť strednej Európy a pobaltských štátov 
Európu a región Strednej Ázie
SCHVÁLIL: 
SLOVENSKÁ REPUBLIKA
Meno 	
Titul 	
Dátum: 	

PRÍLOHA Účel a podmienky grantu
1.	 Účel a činnosti
1.1. Účelom tohto grantu je poskytnúť pomoc príjemcovi prostredníctvom jeho Úradu pre reguláciu sieťových odvetví (ÚRSO) pri príprave základných komponentov nového regulačného rámca v oblasti infraštruktúry elektriny, zemného plynu, dodávky tepla, vody a kanalizácie a na zvýšenie kapacity ÚRSO pri plnení úloh v rámci regulácie. Grant sa poskytuje na tieto komponenty a činnosti (činnosti):
(a)	Komponent: návrh postupov a legislatívnych opatrení;
Zabezpečenie technickej pomoci na prípravu vykonávacích predpisov a ďalších regulačných pravidiel v rámci efektívneho, transparentného, spravodlivého a predvídateľného procesu, pričom úlohou poradcu bude najmä : (i) vypracovať pravidlá regulácie; a (ii) poskytovať poradenstvo vedeniu a zamestnancom ÚRSO pri vypracúvaní návrhov predpisov pre pripomienkové konanie k návrhom predpisov od zúčastnených strán a organizácia diskusií týchto strán na workshopoch.
(b)	Komponent:  postupy a smernice v oblasti cenovej regulácie;
Poskytnutie technickej pomoci ÚRSO pri: (a) vypracovaní postupov na stanovenie ročných sadzieb, v tejto súvislosti bude mať poradca za úlohu pripraviť najmä: (i) správu s podrobným popisom hlavných poznatkov získaných z tohto procesu; a (ii) odporúčania na revíziu stanovených ročných sadzieb vrátane prípravy regulačných postupov a smerníc, ktoré má prijať ÚRSO, ktorými by sa v budúcnosti malo riadiť stanovovanie sadzieb; (b) uskutočňovaní pravidelných cenových revízií, v tejto súvislosti bude mať poradca za úlohu najmä: (i) pripraviť návrhy postupov a smerníc pre revíziu cien a poskytnúť pomoc zamestnancom ÚRSO pri cenových revíziách v roku 2004; (ii) pripraviť súbor postupov a smerníc pre cenové revízie do polovice roku 2003 a poskytnúť pomoc vedeniu ÚRSO pri rozhodovaní o konečnom prístupe; (iii) pripraviť návrhy na úpravu jednotlivých zložiek povolených nákladov, pripraviť pracovné listy a tabuľky a poskytovať pomoci vedeniu ÚRSO pri hodnotení optimálnych postupov; a (iv) pripraviť návrh rozhodnutia ÚRSO o povolených tržbách energetických podnikov (SEPS) a ďalší návrh postupov cenovej revízie a smerníc, ktoré zohľadnia poznatky z prvej revízie cien.
(c)	Komponent:  stanovenie noriem kvality služieb;
Zabezpečenie technickej pomoci na prípravu procesu vyhodnotenia a schválenia noriem kvality služieb a poskytnutie pomoci úradu ÚRSO pri vyhodnotení a prijatí noriem kvality služieb pre regulované podniky - medzi úlohy miestneho poradcu a krátkodobých technických poradcov pre tento komponent patrí najmä: (i) príprava správy o procese, podľa ktorého by ÚRSO mal prijímať, vyhodnocovať a schvaľovať normy kvality služieb v sektoroch energetiky a vodárenstva úradom ÚRSO a ktoré by umožnili účasť všetkých kľúčových účastníkov na tomto procese; (ii) príprava formálnych postupov pre vyhodnocovanie noriem kvality služieb a ich schválenie úradom ÚRSO; (iii) poskytovanie pomoci zamestnancom ÚRSO pri definovaní požiadaviek na údaje, pri vyhodnocovaní predkladaných materiálov od regulovaných spoločností, v procese rozhodovania, v oblasti rozvoja kapacity, atď.; a (iv) príprava súboru opatrení na meranie kvality služieb, zvlášť pre oblasť elektriny, zemného plynu, dodávky tepla a vody.
 (d)	 Komponent: vzdelávanie zamestnancov v oblasti regulácie;
Ekonomické a právne vzdelávanie zamestnancov ÚRSO v oblasti regulácie, cenovej regulácie  a cenotvorby, regulácie vstupov a výstupov, v oblasti noriem kvality služieb, finančných a účtovných postupov, technických základov regulovaného priemyslu a v oblasti smerníc Európskej únie (EÚ) pre elektrinu a zemný plyn (MGD) a ich uplatňovania.
2.	Celková realizácia 
2.1. Prostredníctvom ÚRSO príjemca: (a) bude vykonávať činnosti s náležitou starostlivosťou a efektívnosťou, (b) bezodkladne zabezpečí finančné prostriedky, zariadenia, služby a iné prostriedky požadované na tento účel v celkovej odhadovanej sume v hotovosti a tovary a služby vo výške ekvivalentu 120 700,- USD; (c) na požiadanie Banky poskytne všetky informácie o činnostiach a používaní prostriedkov grantu, (d) priebežne si bude vymieňať názory so zástupcami Banky o postupe a výsledkoch činností, a (e) prijme všetky potrebné opatrenia, aby umožnil zástupcom Banky navštíviť územie príjemcu za účelom súvisiacim s grantom. Bez obmedzenia predchádzajúcich ustanovení, príjemca po ukončení činností na požiadanie Banky bezodkladne pripraví a poskytne správu o výsledkoch a prínose činností, pričom formu a obsah takejto správy upresní Banka.
3.	Verejné obstarávanie
3.1. Pokiaľ nie je s Bankou dohodnuté inak, obstarávanie konzultačných služieb potrebných pre vykonávanie činností a financovaných z prostriedkov grantu sa bude riadiť ustanoveniami dodatku I k tejto prílohe.
4.	Čerpanie prostriedkov grantu
4.1.	Banka poukáže sumu grantu na svoj účet vedený v jej účtovníctve na meno príjemcu (grantový účet). Príjemca môže z tohto účtu čerpať prostriedky grantu v súlade s ustanoveniami  tomto článku 4 za účelom úhrady primeraných nákladov na služby potrebné pre realizáciu činností, ktoré sa budú financovať z prostriedkov grantu.
Nasledujúce kategórie nákladových položiek je možné financovať z prostriedkov grantu výlučne na krytie nákladov na jednotlivé činnosti:
Pridelená čiastka	% výdajov
Kategória	grantu (v USD) 		na financovanie
(1)	Služby konzultantov	321 000	52% miestne firmy
75% miestne fyzické osoby 
77% zahraničné firmy 
100% zahraničné fyzické osoby
(2)	Vzdelávanie	40 000	100%
(3)	Nealokované 			      10 000
SPOLU                                        371 000					
Na účely tohto odseku, pojem:
(a)	"zahraničné náklady" znamená náklady v mene inej krajiny, ako je krajina príjemcu na služby dodávané z územia krajiny inej ako je krajina príjemcu;
(b)	"miestne náklady" znamená náklady, ktoré nemožno považovať za zahraničné náklady, avšak ak mena príjemcu je totožná s menou inej krajiny, z územia ktorej sa služby dodávajú, náklady v tejto mene za tieto služby sa budú považovať za zahraničné náklady; a
(c)	"vzdelávanie" znamená výdavky, ako sú cestovné náklady (medzinárodné), poplatky za registráciu, ubytovanie a komunikáciu, na formálne školenie zamestnancov ÚRSO (do 10 účastníkov) Vzdelávacieho programu Svetovej banky v oblasti regulácie /Strediska pre výskum verejno-prospešných podnikov (WB/PURC) na Floride alebo v "Tábore NARUC" v Michigane v Spojených štátoch.
4.3.	Bez ohľadu na ustanovenia odseku 4.2 vyššie:
(a)	Z  grantového účtu nemožno uhrádzať: (i) platby za náklady vynaložené pred dňom podpísania tejto dohody zo strany Banky, (ii) platby za akékoľvek dane vyberané na území príjemcu alebo samotným príjemcom; (iii) náklady na území inej krajiny, ktorá nie je členom Banky alebo náklady za služby dodávané z takýchto území, alebo (iv) na účely platby akýmkoľvek osobám alebo subjektom, ak je takáto platba zakázaná rozhodnutím Bezpečnostnej rady OSN na základe kapitoly VII Charty Spojených národov;
(b)	Z grantového účtu nemožno čerpať prostriedky po uplynutí lehoty troch rokov (po dátume uzávierky) odo dňa podpísania tejto dohody príjemcom. Prostriedky z účtu je možné čerpať aj po dátume uzávierky, ak slúžia na úhradu nákladov vynaložených pred uzávierkou, ak Banka do štyroch (4) mesiacov po uzávierke dostane príslušnú žiadosť o čerpanie. Po uplynutí tejto štvormesačnej lehoty bude prípadná zostávajúca a nevyčerpaná suma grantu na účte zablokovaná; a
(c)	Ak podľa názoru Banky suma grantu pridelená v niektorej z kategórií uvedenej v tabuľke v odseku 4.2 vyššie nebude postačovať na úhradu nákladov v tejto kategórii, môže Banka na základe písomného oznámenia príjemcovi preúčtovať do takejto kategórie čiastku grantu pôvodne určenú pre inú kategóriu, ak podľa názoru Banky takáto čiastka nie je potrebná na úhradu iných výdajov.

4.4.	Ak príjemca plánuje výber akejkoľvek čiastky z grantového účtu, doručí Banke písomnú žiadosť o čerpanie takejto čiastky vo forme predpísanej Bankou. Žiadosť o čerpanie: (a) musí podpísať minister financií príjemcu v mene príjemcu alebo iná osoba, ktorú minister na tento úkon písomne splnomocní; a (b) k žiadosti musia byť pripojené doklady v zmysle opodstatnených požiadaviek Banky. Spolu s prvou žiadosťou musia byť poskytnuté osvedčené podpisové vzory osoby oprávnenej podpisovať žiadosti o čerpanie prostriedkov, pričom prvá žiadosť bude podpísaná touto osobou. Každá žiadosť o čerpanie prostriedkov grantu a súvisiaca dokumentácia musí čo do formy a obsahu dostatočne uspokojiť nároky Banky pokiaľ ide o oprávnenosť príjemcu čerpať prostriedky z grantového účtu a ich použitia na realizáciu činností. Banka vyplatí čiastku vyberanú príjemcom z grantového účtu iba priamo príjemcovi alebo na príkaz príjemcu.

4.5.	V záujme zjednodušenia výkonu činností môže príjemca zriadiť a viesť samostatný vkladový účet (zvláštny účet) v amerických dolároch v niektorej banke, za podmienok určených Bankou, s dostatočnou ochranou proti konkurzu, exekúcii alebo započítavaniu pohľadávok. Vklady a výbery z tohto zvláštneho účtu sa uskutočňujú v súlade s ustanoveniami dodatku II k tejto prílohe.
4.6.	Banka môže požadovať, aby sa čerpanie z grantového účtu uskutočnilo na základe vyúčtovania nákladov za: (a) služby konzultačných firiem, ktorých cena je nižšia ako ekvivalent 50 000 USD za každú službu; (b) služby individuálnych konzultantov, ktorých cena je nižšia ako ekvivalent 5 000 USD za každú službu; a (c) vzdelávanie, na základe podmienok, ktoré upresní Banka v oznámení príjemcovi.

4.7.	Čerpanie prostriedkov grantu sa uskutočňuje v amerických dolároch. Banka však môže na žiadosť príjemcu nakúpiť také meny za čiastku v amerických dolároch čerpanú z grantového účtu, ktoré sú potrebné na úhradu nákladov, ktoré sa majú financovať z prostriedkov grantu, pričom Banka v takomto prípade vystupuje ako zástupca príjemcu. Ak bude kedykoľvek na účely tejto dohody potrebné vypočítať hodnotu určitej meny v inej mene, túto hodnotu určí Banka.

5.	Účty a audity 
5.1.	Príjemca je povinný:
(a)	viesť alebo poveriť inú osobu vedením evidencie a účtov zdrojov a výdavkov súvisiacich s činnosťami v súlade so zaužívanými účtovnými postupmi, vrátane evidencie a účtov v súvislosti so všetkými nákladmi, ktoré sa hradia z prostriedkov  grantového účtu na základe výkazov nákladov;
(b)	uchovávať minimálne jeden rok po dni posledného čerpania z  grantového účtu všetku evidenciu a účty uvedené pod písmenom (a) vyššie vrátane evidencie (zmluvy, objednávky, faktúry, účty, príjmové potvrdenia a iné dokumenty), ktoré preukazujú náklady uhradené čerpaním prostriedkov z grantového účtu na základe výkazov nákladov; a
(c)	umožniť zástupcom Banky skontrolovať takúto evidenciu a účty a  poskytnúť Banke všetky ďalšie informácie, ktoré Banka môže priebežne požadovať v súvislosti s uvedenou evidenciou a účtami.
6.	Pozastavenie a zrušenie
6.1.	Banka môže kedykoľvek formou písomného oznámenia príjemcovi pozastaviť právo na ďalšie čerpanie z grantového účtu, ak nastane niektorá z nasledujúcich udalostí a nedôjde k jej náprave: (a) čerpané zdroje sa nepoužijú na účely dohodnuté Bankou a príjemcom, (b) činnosti sa nebudú vykonávať v súlade s postupmi a metódami dohodnutými príjemcom a Bankou, (c) príjemca nedodrží ktorýkoľvek zo záväzkov  stanovených v tejto dohode, alebo (d) došlo k pozastaveniu výkonu práva príjemcu alebo iného subjektu, ktorému Banka poskytla pôžičku so zárukou príjemcu, na čerpanie na základe dohody o pôžičke s Bankou alebo inej dohody o poskytnutí rozvojového úveru uzavretej s Medzinárodným združením pre rozvoj.
6.2.	Banka môže kedykoľvek formou písomného oznámenia príjemcovi ukončiť právo na ďalšie čerpanie z grantového účtu, a zablokuje nevyčerpanú čiastku grantu v plnej výške: (a) kedykoľvek po termíne pozastavenia čerpania z grantového účtu podľa ustanovení odseku 6.1 vyššie, alebo (b) ak príjemca neuskutočnil  podľa Banky dostatočné opatrenia na realizáciu činností v priebehu siedmich mesiacov odo dňa oznámenia o schválení grantu, ktoré zasiela Banka príjemcovi.

Dodatok I
Verejné obstarávanie
Oddiel I.	Služby konzultantov
Časť A: Všeobecne
Služby konzultantov sa budú obstarávať v súlade s ustanoveniami oddielov I a IV "Smerníc: Výber a zamestnávanie konzultantov dlžníkmi Svetovej banky", zverejnenými Bankou v januári 1997 a revidovanými v septembri 1997, v januári 1999, a v máji 2002 (Poradenské smernice), odsek 1 prílohy 1, prílohy 2  a nasledujúcimi ustanoveniami tohto oddielu.
Časť B: Výber na základe kvality a nákladov
Pokiaľ nie je v časti C tohto oddielu uvedené inak, verejné obstarávanie služieb konzultantov sa uskutočňuje na základe kontraktov uzavretých v súlade s ustanoveniami oddielu II Poradenských smerníc a ustanoveniami odsekov 3.13 až 3.18 týchto smerníc týkajúcimi sa výberu konzultantov na základe kvality a nákladov.
3.	 Individuálni konzultanti
Služby individuálnych konzultantov pre úlohy, ktoré spĺňajú požiadavky stanovené v odseku 5.1 Poradenských smerníc, musia byť obstarávané podľa kontraktov uzatvorených v súlade s ustanoveniami odsekov 5.1 až 5.3 Poradenských smerníc.
Časť C: Plánovanie výberu
1. Plán výberu konzultantov, ktorého súčasťou bude odhad nákladov, prehľad poskytovaných služieb a použité kritériá a postupy výberu, sa predloží Banke na posúdenie a schválenie predtým, ako bude vydaná žiadosť o predloženie návrhov konzultantov. Takýto plán sa bude aktualizovať každých dvanásť (12) mesiacov počas výkonu činností a každá takáto aktualizácia bude predložená Banke na posúdenie a schválenie.

2.	Predchádzajúce posúdenie

(a)	V súvislosti s každým kontraktom o zamestnaní konzultačných firiem s odhadovanými nákladmi v ekvivalente 50 000,-- USD alebo viac, sa budú uplatňovať postupy stanovené v odsekoch 2, 3 a 5 prílohy 1 k Poradenským smerniciam.

(b)	V súvislosti s každým kontraktom o zamestnaní individuálnych konzultantov s odhadovanými nákladmi v ekvivalente 5 000 USD alebo viac sa predloží Banke na posúdenie a schválenie správa o porovnaní kvalifikácie a skúseností kandidátov a zadávacích podmienok a podmienok zamestnávania konzultantov. Kontrakt bude uzavretý iba v prípade takéhoto schválenia. Na takéto kontrakty sa uplatnia aj ustanovenia odseku 3 prílohy 1 k Poradenským smerniciam.

3.	Následné posúdenie

Na každý kontrakt, ktorý nepodlieha ustanoveniam odseku 2 tejto časti, sa budú uplatňovať postupy stanovené v odseku 4 prílohy 1 k Poradenským smerniciam.

Dodatok II
Zvláštny účet

1.	Na účely tohto dodatku:

(a)	 pojem "oprávnené kategórie" znamená kategórie 1 a 2 stanovené v odseku 4.2 prílohy k tejto dohode;

(b)	 pojem "oprávnené náklady" znamená náklady v súvislosti s primeranými nákladmi na služby potrebné na činnosti, ktoré sú financované z prostriedkov grantu; a

(c)	 pojem "povolená alokácia" znamená čiastku vo výške ekvivalentu 50 000,-- USD určenú na čerpanie z grantového účtu a vloženú na zvláštny účet podľa odseku 3 (a) tohto dodatku II.

2.	Platby z tohto zvláštneho účtu sa uskutočňujú výlučne na oprávnené náklady v súlade s ustanoveniami tohto dodatku.

3.	Ak Banka obdrží pre ňu postačujúci dôkaz, že zvláštny účet bol riadne založený, čerpanie povolenej alokácie a nasledujúce čerpanie za účelom doplnenia zvláštneho účtu sa uskutoční takto:

(a)	 Príjemca predloží Banke žiadosť alebo žiadosti o vklad jednej alebo viacerých čiastok na zvláštny účet, pričom celková suma týchto čiastok neprekročí výšku povolenej alokácie. Na základe takejto žiadosti alebo žiadostí príjemcu Banka v mene príjemcu vyberie z grantového účtu a vloží na zvláštny účet čiastku alebo čiastky, ktoré príjemca požadoval.

(b)	(i)	 Za účelom doplnenia zvláštneho príjemca predkladať požiada Banku, aby vložila prostriedky na zvláštny účet, a to v intervaloch určených Bankou.

(ii)	Pred každou takouto žiadosťou, alebo v čase žiadosti príjemca predloží Banke dokumenty a iné podklady požadované podľa odseku 4 tohto dodatku za účelom platby alebo platieb, na realizáciu ktorých je potrebné doplnenie zvláštneho účtu. Na základe každej takejto žiadosti príjemcu Banka v mene príjemcu vyberie z grantového účtu a vloží na zvláštny účet čiastku, ktorú príjemca požadoval a ktorá bola podľa uvedených dokumentov a iných podkladov vyplatená zo zvláštneho účtu na úhradu oprávnených nákladov. Všetky tieto vklady vyberá Banka z grantového účtu v rámci oprávnených kategórií v príslušných ekvivalentných čiastkach, ktorých čerpanie bolo riadne preukázané v uvedenej dokumentácii a v iných podkladoch.

4.	Pre každú platbu uskutočnenú príjemcom zo zvláštneho účtu poskytne príjemca Banke v požadovanom termíne dokumenty a iné podklady, ktoré preukazujú, že platba zo zvláštneho účtu sa uskutočnila výlučne na úhradu oprávnených nákladov.

5.	Bez ohľadu na ustanovenia odseku 3 tohto dodatku, od Banky sa nebude vyžadovať, aby uskutočnila ďalšie vklady na zvláštny účet:

(a) ak Banka kedykoľvek určí, že všetky ďalšie čerpania musí príjemca uskutočňovať priamo z grantového účtu;	

(c)	ak kedykoľvek Banka oznámi príjemcovi svoj úmysel čiastočne alebo úplne pozastaviť výkon práva príjemcovi na čerpanie z grantového účtu podľa ustanovení odseku 6.1 prílohy k tejto dohode; alebo

(d)	ak sa celková nevyčerpaná suma grantu bude rovnať dvojnásobku sumy povolenej alokácie.

Čerpanie zostávajúcej nevyčerpanej sumy z grantového účtu sa potom uskutoční podľa postupov, ktoré Banka určí v písomnom oznámení príjemcovi. Takéto ďalšie čerpanie sa uskutoční výlučne až vtedy a v takom rozsahu, ak Banka bude presvedčená, že celá zostávajúca suma vložená na zvláštnom účte ku dňu tohto oznámenia bude použitá na úhradu oprávnených nákladov.

6.	(a)	Ak Banka kedykoľvek určí, že niektorá platba zo zvláštneho účtu: (i) sa uskutočnila na úhradu nákladov alebo v čiastke neprípustnej podľa odseku 2 tohto dodatku; alebo (ii) nebola oprávnená podľa podkladov predložených Banke, príjemca ihneď po obdržaní oznámenia Banky: (A) poskytne všetky doplňujúce podklady, o ktoré Banka požiada, alebo (B) vloží na zvláštny účet (alebo ak Banka o to požiada, vráti Banke) čiastku rovnú sume takejto platby alebo jej časť, ktorá nebola oprávnená alebo opodstatnená. Pokiaľ nebude dohodnuté inak, Banka uskutoční ďalšie vklady na zvláštny účet až vtedy, keď príjemca poskytne potrebné podklady alebo uskutoční prípadný požadovaný vklad alebo náhradu.

(b) Ak Banka kedykoľvek určí, že niektorá dlžná čiastka na zvláštnom účte nie je nevyhnutná na úhradu ďalších platieb oprávnených nákladov, príjemca uhradí túto dlžnú čiastku Banke ihneď po obdržaní oznámenia Banky o tejto skutočnosti.

M:\BACKUP\SLOVAK\TF051857-IDF
2/26/03

Mgr. Eva Sciranková, tlmočníčka anglického jazyka, vymenovaná ministrom spravodlivosti SR, č. Spr. 7521/01-511/134-Z z 30.novembra 2001, potvrdzujem, že preklad súhlasí s textom pripojenej listiny. V preklade som nevykonala žiadne opravy. Tlmočnícky úkon je zapísaný pod poradovým číslom ............ tlmočníckeho denníka.

V Bratislave dňa 8.4.2003